stanford-oval/wikipedia huggingface dataset:
Université Paris-Saclay
Tiedekunnat

Arkkitehtuuri ja suunnittelu
Insinööritieteet
Humanistiset tieteet, taiteet ja yhteiskuntatieteet
Johtamistaito
Luonnontieteet
Terveystieteet ja terveysalan tekniikka
Jäsen

CentraleSupélec
École normale supérieure de Cachan
École nationale supérieure de techniques avancées
Institut des sciences et industries du vivant et de l'environnement
École nationale de la statistique et de l'administration économique
Télécom ParisTech
École polytechnique
SupOptique
École des hautes études commerciales de Paris
Université Paris-Sud
Versailles’n yliopisto
Aiheesta muualla

Wikimedia Commonsissa on kuvia tai muita tiedostoja aiheesta .
Yliopiston kotisivut (englanniksi) (ranskaksi)
U-käännös

U-käännös vasemmanpuoleisessa liikenteessä.
Liikenteessä U-käännös on 180 astetta kattava käännös, jolla vaihdetaan ajosuuntaa vastakkaiseen. Eri lainsäädännöissä suhtautuminen U-käännöksiin vaihtelee.
U-käännös Suomessa

Suomen tieliikenneasetuksen mukaan U-käännös voidaan kieltää liikennemerkillä 334, mutta U-käännös ei ole sallittu myöskään:
alueilla, joilla ohitus on kielletty sulkuviivalla
alueilla, joilla vasemmalle kääntyminen on kielletty (liikennemerkki 332)
moottori- ja moottoriliikenneteillä (liikennemerkit 561 ja 563)
tunneleissa (liikennemerkki 565)
pakollisten ajosuuntien alueilla (liikennemerkit 411−415).
Muissa tilanteissa U-käännös on sallittu.
U-käännös Suomessa > U-käännös kielletty

U-käännös on Suomessa kielletty seuraavien liikennemerkkien vaikutusalueella:
Aiheesta muualla

Kuvia tai muita tiedostoja aiheesta U-käännös Wikimedia Commonsissa
V1600

V1600 on kilpa-autoluokka, jolla ajetaan muun muassa rallia, rallisprinttiä ja rataa. Rallissa ja radalla ajetaan SM- sarjaa sekä V1600 Cup-mestaruudesta. Sprint:n SM-sarjassa on V1600 kalustolle oma luokka. Perusidea on kehittää luokka jossa autot ovat tasaväkisiä ja kilpailukulut pysyvät maltillisina. Luokka on AKK-Motorsport ry:n alainen kilpa-autoluokka.
V1600-luokan autot ovat sarjatuotantoautoja, jotka ovat vuosimallia 2000 tai uudempia. Auton moottorin kuutiotilavuus saa olla enintään 1600 cm3 ja auto on varustettu vähintään neljällä istumapaikalla. Vain ahtamattomat 2-pyörävetoiset autot ovat sallittuja. Luokassa polttoainesäiliön on oltava alkuperäinen, mutta sen voi täyttää turvavaahdolla.
Urraonluura

| Urraonluura |
| --- | --- |

Uhanalaisuusluokitus
 Äärimmäisen uhanalainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Luurat Grallariidae
Suku::  Luurat Grallaria
Laji::  fenwickorum
Kaksiosainen nimi
 Grallaria fenwickorum  Barrera & Bartels, 2010 
Katso myös
   Urraonluura Wikispeciesissä   Urraonluura Commonsissa 
Infobox OKVirheellinen NIMI-arvo: 
Urraonluura (Grallaria fenwickorum) on 	Kolumbiassa elävä äärimmäisen uhanalainen varpuslintu. Sitä on jäljellä	70–400 täysikasvuista yksilöä.
Urraonluuran koiras ja naaras ovat suunnilleen samannäköiset. Päälaki, kasvot, niska, selkä ja siivet ovat väriltään oliivinruskeasta kanelinruskeaan, ja päälaella ja niskassa on kiiltävä reunus. Yläosien väritys erottuu vaaleanharmaasta kurkusta ja keskiharmaasta rinnasta ja vatsasta vaihtelevalla kanelinruskealla sävyllä ja höyhenreunuksella, erityisesti kurkussa, rinnassa ja kyljissä. Yläperä on kanelinruskea ja pyrstö tummemman punaruskea. Pyrstön alapuoli on valkeanharmaa. Nokka on tumman siniharmaa, vaaleakärkinen, jalat siniharmaat. ja silmän iiris tummanruskea.
Tämä laji elää tammivaltaisissa vuoristometsissä 2 500–3 300 metrin korkeudessa Länsi-Andien vähemmän kosteissa itään päin olevissa suojaisissa laaksoissa. Se on ehkä aiemmin viihtynyt alempanakin, mutta sopivia metsiä ei ole tuolla alueella enää jäljellä. Urraonluura asuu metsän aluskerroksissa tyypillisesti Chusquea-bambutiheiköissä. Se syö hyönteisiä ja matoja.
U-laakso

Jäätikön muodostama U-laakso Oregonissa, Yhdysvalloissa.
Nærøydalen on eräs U-laakso, joka sijaitsee Länsi-Norjassa. Laakso muuttuu vuonoksi (Nærøyfjorden) sen kulkiessa kohti koillista. Nærøyfjorden taas kuuluu osaksi suurta Sognevuonoa (ollen yksi sen sivuhaaroista), joka lopulta johtaa Atlantin valtamereen.
U-laakso on laaksojäätiköiden liikehdinnän seurauksena syntynyt laakso. Niillä on tunnuksenomainen, poikkileikkaukseltaan U-kirjainta muistuttava muoto jyrkkine, jopa pystysuorine reunoineen. U-laaksot muodostuvat kun jäätikkö liikkuu rinnettä alaspäin, kaivertaen siihen hitaasti jyrkän laakson. Kun jäätikkö vetäytyy tai katoaa, laakso jää jäljelle ja usein sen pohjalta löytyy pieniä jään kuljettamia lohkareita. U-laaksoa kutsutaan myös ruuhilaaksoksi.
Esimerkkejä U-laaksoista löytyy vuoristoisilta seuduilta, kuten Alpeilta tai Kalliovuorilta, mutta myös Skotlannista, Skandinaviasta tai Kanadasta.
Muodostuminen

Vuoristoissa syntyy lumirajan yläpuolelle jäätiköitä, joista valuu laaksojäätiköitä kielekkeinä alaspäin. Kun uutta lunta kasaantuu vanhan päälle, lumi pakkautuu yhä tiiviimmäksi, ja siitä tulee jäätä. Alimmat jääkerrokset muuttuvat jään painosta taipuisiksi ja niiden alapinnasta tulee öljymäisen liukas. Yleensä laaksojäätiköt liikkuvat vajaan metrin vuorokaudessa. Jää murskaa mukaansa laakson pohjalta ja reunoilta kiviä ja maata. Syntynyt moreeni uurtaa ja kuluttaa kallioita jäätikön mukana vyöryessään. Vuorenhuiput terävöityvät jään hangatessa rinteitä yhä jyrkemmiksi. Laaksot hioutuvat sekä sivuilta että pohjalta ja alkavat muistuttaa poikkileikkaukseltaan U-kirjainta. Lumirajalla, missä jää sulaa, jäätikön edustalle kasaantuu moreenia poikittaiseksi harjanteeksi. Moreenin patoama laakso voi täyttyä vedellä, jolloin se muodostaa mahdollisesti kiemurtelevan järven.
Viime jääkauden aikana vuoristoihin, mm. Alpeille, syntyi paljon U-laaksoja. Nykyisin nämä jäätiköt sulavat ylempänä ja U-laaksojen alaosat ovat asuttuja.
Muodostuminen > U-laaksosta vuonoksi

U-laaksoista voi kehittyä myös vuonoja. Tällainen vuono syntyy, kun U-laakson kaivertaman jäätikön vetäytyessä merivesi pääsee täyttämään jäljelle jääneen laaksonpohjan. Näin ollen vuonon syntyminen edellyttää U-laakson yltämistä mereen asti. Suomea lähimmät isot vuonomuodostumat sijaitsevat Norjassa, jossa lukuisat kapeat, jyrkkäreunaiset ja mereen yhteydessä olevat vuonot rikkovat maan rannikkoalueen muotoja. Nämä vuonot voivat toisinaan olla jopa yli 1 300 metriä syviä.
Aiheesta muualla

Wikimedia Commonsissa on kuvia tai muita tiedostoja aiheesta .
What is a Fjord Landform? WorldLandForms. Viitattu 25.10.2019. (englanniksi)
Fjords: Echoes of a glacier Hurtigruten. Viitattu 25.10.2019. (englanniksi)
Trippin’ Live

| Trippin' Live Dr>  John |
| --- | --- | --- |

Livealbumin tiedot
 Äänitetty : 7.–14. tammikuuta, 1996, Ronnie Scott's Jazz Club, Lontoo, Englanti.
 Julkaistu: 29. heinäkuuta 1997
 Formaatti: CD
 Tuottaja(t): Mac Rebennack
 Tyylilaji: New Orleans R&B, Piano Blues, Bayou Funk
 Kesto: 70.25
 Levy-yhtiö: Surefire Records
Dr. Johnin muut julkaisut
| Afterglow 1995 | Trippin' Live 1997 | Anutha Zone 1998 |
Trippin' Live on Dr. Johnin livelevy vuodelta 1997.
Kappaleet

Tipitina – 6.28 (säv. Henry Roeland Byrd)
Wild Honey – 4.24
Didn't He Ramble – 4.49 (säv. Harry Bolton)
Such A Night – 7.24 (säv. Lincoln Chase, Dr. John, Mac Rebennack)
Renegade – 7.51
Kin Folk – 5.36
Right Place Wrong Time – 4.33 (säv. Dr. John, Mac Rebennack)
My Buddy – 4.01 (säv. Walter Donaldson)
Medley: Down By The Riverside/My Indian Red/Mardi Gras Day/I Shall Not Be Moved – 9.03
24 Hours A Day, 365 A Year – 6.42
Goodnight Irene – 9.34 (säv. Lead Belly, John A. Lomax)
Kokoonpano

Ronnie Cuber – baritonisaksofoni
David Barard – basso, laulu
Herman V. Ernest III – rummut, laulu
Bobby Broom – kitara, laulu
Dr. John – piano, laulu
Chief Smiley Ricks – lyömäsoittimet, laulu
Jools Holland – piano (raita: 10)
Alvin "Red" Tyler – tenorisaksofoni
Charlie Miller – trumpetti, flyygelitorvi
Arviot

Allmusic:
Aiheesta muualla

Trippin' Live discogs.com -sivustolla
Turun seutukunta

| Turun seutukunta |
| --- | --- |

 sijainti 
Väkiluku:  337 588 kolmanneksi suurin 31.12.2021 
Turun seutukunta (ruots. Åbo ekonomiska region) on yksi Suomen seutukunnista. Se sijaitsee Varsinais-Suomen maakunnassa. Turun seutukunnassa on 349 760 asukasta. Seutukuntaan kuuluu yksitoista kuntaa, ja Euroopan unionin alueluokitusjärjestelmässä sen LAU 1 (NUTS 4) -numero on 023.
Kunnat

| Vaakuna | Kunta | Väkiluku (2024) | Maapinta- ala km² | Väestön- tiheys (as> /km²) | Kunnallis- vero (2024) | Suomen- kieliset (2023) | Ruotsin- kieliset (2023) | Muun- kieliset (2023) |
| --- | --- | --- | --- | --- | --- | --- | --- | --- |
|  | Kaarina | 36 531 | 151 | 243 | 7.6 % | 88 % | 5 % | 6 % |
|  | Lieto | 20 620 | 301 | 69 | 6.9 % | 94 % | 1 % | 5 % |
|  | Masku | 9 594 | 175 | 55 | 8.1 % | 96 % | 1 % | 3 % |
|  | Mynämäki | 7 501 | 520 | 14 | 9.1 % | 95 % | 1 % | 4 % |
|  | Naantali | 20 081 | 313 | 64 | 6.4 % | 94 % | 1 % | 4 % |
|  | Nousiainen | 4 664 | 199 | 23 | 9.1 % | 96 % | 1 % | 3 % |
|  | Paimio | 11 247 | 239 | 47 | 8.2 % | 94 % | 1 % | 5 % |
|  | Raisio | 25 519 | 49 | 523 | 7.6 % | 86 % | 1 % | 12 % |
|  | Rusko | 6 416 | 127 | 50 | 7.1 % | 95 % | 2 % | 3 % |
|  | Sauvo | 2 969 | 253 | 12 | 8.8 % | 91 % | 2 % | 7 % |
|  | Turku | 204 618 | 246 | 833 | 6.9 % | 78 % | 5 % | 15 % |
|  | yhteensä | 349 760 | 2 570 | 136 |  | 84 % | 4 % | 11 % |
Historia

1. tammikuuta 1997 Paimio muuttui kaupungiksi
1. tammikuuta 2007 Mietoinen liittyi Mynämäkeen ja Mynämäki liittyi seutukuntaan Vakka-Suomen seutukunnasta
1. tammikuuta 2009 Askainen ja Lemu liittyivät Maskuun
1. tammikuuta 2009 Piikkiö liittyi Kaarinaan
1. tammikuuta 2009 Merimasku, Rymättylä ja Velkua liittyivät Naantaliin
1. tammikuuta 2009 Vahto liittyi Ruskoon
1. tammikuuta 2015 Tarvasjoki Loimaan seutukunnasta liittyi Liedon kuntaan
Väestönkehitys

Seuraavassa kuvaajassa on esitetty seutukunnan väestönkehitys viiden vuoden välein vuodesta 1975 lähtien. Käytetty aluejako on 1.1.2021 tilanteen mukainen.
| Turun seutukunnan väestönkehitys 1975–2020 |
| --- | --- | --- | --- | --- |
| Vuosi |  |  | Asukkaita |  |
| 1975 | 1975 |    | 248 454 | 248 454 |
| 1980 | 1980 |    | 254 092 | 254 092 |
| 1985 | 1985 |    | 261 772 | 261 772 |
| 1990 | 1990 |    | 268 920 | 268 920 |
| 1995 | 1995 |    | 279 902 | 279 902 |
| 2000 | 2000 |    | 292 951 | 292 951 |
| 2005 | 2005 |    | 302 128 | 302 128 |
| 2010 | 2010 |    | 311 300 | 311 300 |
| 2015 | 2015 |    | 323 185 | 323 185 |
| 2020 | 2020 |    | 335 145 | 335 145 |
Lähde: Tilastokeskus.
Aiheesta muualla

Turun seutu ( Arkistoitu – Internet Archive)
Kaarinan kaupungin kotisivut
Liedon kunnan kotisivut
Maskun kunnan kotisivut
Mynämäen kunnan kotisivut
Naantalin kaupungin kotisivut
Nousiaisten kunnan kotisivut
Paimion kaupungin kotisivut
Raision kaupungin kotisivut
Ruskon kunnan kotisivut
Sauvon kunnan kotisivut
Turun kaupungin kotisivut
Varsinais-Suomen maakunnan seutukunnat
Loimaan seutukunta
Salon seutukunta
Turun seutukunta
Turunmaan seutukunta
Vakka-Suomen seutukunta
Tudorien ajan laivasto

| Tudor navy |
| --- | --- |
Valtio:  Englanti
Puolustushaarat:  Merivoimat
Aselajit:  Laivasto
Tudorien ajan laivasto (engl. Tudor navy) tarkoittaa Englannin laivastoa Tudor-suvun hallintovuosina 1485–1603, jolloin luotiin Britannian kuninkaallinen laivasto.
Henrik VII

Henrik VII loi itselleen laivaston. Hän rakennutti aiempaa suurempia aluksia, ja perusti vuonna 1465 Portsmouthiin kuivatelakan. Ensimmäinen telakalta valmistunut alus oli Sweepstake.
Henrik VIII

Henrik VIII peri isältään seitsemän aluksen laivaston, mihin hän lisäsi 12 alusta. Portugalilaisilta ja espanjalaisilta kopioitiin alusten laidoille sijoitetut tykkiportit.
Tarvittava hallinto, muun muassa Trinity House ja hallinnon vaatimat tilat Ranskan kanssa käytävää sotaa varten, rakennettiin. Vuonna 1512 Edward Howard nimitettiin Lord High Admiraliksi, jonka johdolla käytiin 10. elokuuta Brestin edustalla ratkaisematon tykistötaistelu Regentin ja ranskalaisen Marie la Cordelièren välillä. Lopulta kumpikin alus tuhoutui tulipalossa toisiinsa kiinnitettyinä. Edward Howardin saatua surmansa hänen veljensä Thomas Howard peri tämän arvonimen. Vuonna 1514 laskettiin vesille 1 500-tonninen karakki Henry Grace à Dieu, joka oli ensimmäinen englannissa valmistunut kaksikantinen alus. Se oli myös eräs ensimmäisistä tykkiportein ja pronssikanuunoin varustetuista sotalaivoista maailmassa. Henrik VIII aloitti tykkien valattamisen laivastolleen.
Ranskan kanssa käydyn sodan jälkeen ylläpidettiin 30 aluksen laivastoa valmiudessa myös rauhan aikana. Tämä johti satamien rakentamiseen sekä alusten ja niiden miehistön huollon järjestämiseen. Vuonna 1538 perustettiin kuninkaallisen laivanrakentajan virka.
Vuonna 1540 laivastossa oli 45 kuninkaan omistamaa alusta. Vuonna 1545 lordi Lisle torjui 80 aluksen laivastolla maihinnousua yrittäneen Ranskan laivaston 130 alusta. Samana vuonna julkaistiin muistio, jossa ensimmäisen kerran seitsemälle upseerille oli kullekin määritelty omat tehtävät.
Edvard VI ja Maria I

Henrik VIII:n lapset ja seuraajat Edvard VI ja Maria I eivät juurikaan muuttaneet isältä perimäänsä laivastoa, joka siten muuttui tehottomaksi. Edvard VI:llä oli hallinnassaan 5. tammikuuta 1548 päivätyn luettelon mukaan 53 laivaa ja pienempää alusta, joista merikelpoisia oli vuotta myöhemmin kymmenen. Maria I aloitti laivanrakennusohjelman, joka paransi laivaston tilan tyydyttäväksi sotaan Ranskaa vastaan 1557–1559. Laivastossa oli 29. toukokuuta 1557 päivätyn luettelon mukaan kaksikymmentäyksi alusta ja noin vuotta myöhemmin 27 alusta. Maria I:n ja Filip II:n avioliitto loi yhteydet Espanjaan, mikä mahdollisti englantilaisten laivanrakentajien tutustumisen moderneihin espanjalaisiin aluksiin.
Elisabet I

Elisabet I teki laivastosta merkittävimmän aselajin. Hän käytti tehokkaasti kaapparikirjalla varustettuja kapteeneita kuten John Hawkins ja Francis Drake sodassa Espanjaa vastaan. Kruunajaistensa yhteydessä järjestetyssä laivastokatselmuksessa 1559 laivastoon kuului 39 alusta ja suunnitelmissa oli kolmenkymmenen uuden rakentaminen. Alukset oli ryhmitelty viiteen kategoriaan.
Vuonna 1580 jännite Espanjan kanssa läheni murtumispistettä, minkä yhtenä syynä oli Elisabet I:n kaappareiden tukeminen. Vuonna 1587 Drake iski Cadiziin, jolloin useita espanjalaisaluksia tuhoutui. Filip II lähetti voittamattoman armadan tuhoamaan Englannin, mutta taistelussa armada hajaantui palaten pahoin kärsineenä kotisatamiinsa. Tämä aloitti pitkän ja kuluttavan sodan 1585–1604 Englannin ja Espanjan välillä.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Tudor navy
Käännös suomeksi
Trippie Reddin diskografia

| 0 | 1 | 2 |
| --- | --- | --- |

Julkaisut
| ↙Studioalbumit | 4 |  |
Tämä artikkeli käsittelee yhdysvaltalaisen rap-artistin Trippie Reddin diskografiaa.
Albumit > Studioalbumit

| Nimi | Julkaisutiedot | Listasijoitukset>  USA  | Listasijoitukset>  FIN  | Listasijoitukset>  CAN  | Listasijoitukset>  NOR  | Listasijoitukset>  SWE  | Listasijoitukset>  UK  |
| --- | --- | --- | --- | --- | --- | --- | --- |
| LIFE'S A TRIP |  Julkaistu: 10. elokuuta 2018  Levy-yhtiö: TenThousand Projects | 4 | 29 | 5 | 10 | 22 | 19 |
| ! |  Julkaistu: 9. elokuuta 2019  Levy-yhtiö: TenThousand Projects | 3 | 37 | 10 | 31 | 51 | 19 |
| Pegasus |  Julkaistu: 30. lokakuuta 2020  Levy-yhtiö: TenThousand Projects | 2 | – | 6 | 14 | – | 79 |
| Trip At Knight |  Julkaistu: 20. elokuuta 2021  Levy-yhtiö: TenThousand Projects | 2 | 42 | 4 | 5 | 31 | 15 |
Albumit > Deluxe-studioalbumit

| Nimi | Julkaisutiedot | Listasijoitukset>  US  | Listasijoitukset>  FIN  | Listasijoitukset>  CAN  | Listasijoitukset>  NOR  | Listasijoitukset>  SWE  | Listasijoitukset>  UK  |
| --- | --- | --- | --- | --- | --- | --- | --- |
| Pegasus (Spooky Sounds Edition) |  Julkaistu: 31. lokakuuta 2020  Levy-yhtiö: TenThousand Projects | – | – | – | – | – | – |
| Pegasus: Neon Shark vs Pegasus |  Julkaistu: 19. helmikuuta 2021  Levy-yhtiö: TenThousand Projects | – | – | – | – | – | – |
Albumit > Mixtapet

| Nimi | Julkaisutiedot | Listasijoitukset>  US  | Listasijoitukset>  FIN  | Listasijoitukset>  CAN  | Listasijoitukset>  NOR  | Listasijoitukset>  SWE  | Listasijoitukset>  UK  |
| --- | --- | --- | --- | --- | --- | --- | --- |
| A Love Letter To You |  Julkaistu: 14. toukokuuta 2017  Levy-yhtiö: TenThousand Projects | 64 | – | – | – | – | – |
| A Love Letter To You 2 |  Julkaistu: 6. lokakuuta 2017  Levy-yhtiö: TenThousand Projects | 34 | – | – | – | – | – |
| A Love Letter To You 3 |  Julkaistu: 9. marraskuuta 2018  Levy-yhtiö: TenThousand Projects | 3 | 47 | 10 | 14 | 30 | 31 |
| A Love Letter To You 4 |  Julkaistu: 22. marraskuuta 2019  Levy-yhtiö: TenThousand Projects | 1 | 36 | 6 | 12 | – | 32 |
Albumit > Deluxe-mixtapet

| Nimi | Julkaisutiedot | Listasijoitukset>  US  | Listasijoitukset>  FIN  | Listasijoitukset>  CAN  | Listasijoitukset>  NOR  | Listasijoitukset>  SWE  | Listasijoitukset>  UK  |
| --- | --- | --- | --- | --- | --- | --- | --- |
| A Love Letter To You 4 (Deluxe) |  Julkaistu: 21. helmikuuta 2020  Levy-yhtiö: TenThousand Projects | – | – | – | – | – | – |
Tyypin 1 multippeli endokriininen neoplasia

Tyypin 1 multippeli endokriininen neoplasia eli MEN1-oireyhtymä on varsinkin umpieritysrauhasten kasvainalttiuden aiheuttava vallitsevasti periytyvä oireyhtymä. Se johtuu kromosomissa 11 sijaitsevan meniiniä tuottavan kasvunrajoitegeeni MEN1:n mutaatioista. Yli 750 erilaista geenivirhettä on yhdistetty MEN1-oireyhtymään. Kasvainten esiintyvyys on oireyhtymässä erittäin suuri ja iän myötä kasvava. 40 vuoden ikään mennessä jokin kasvain todetaan noin puolilla potilaista. Elämänsä aikana yli 95 % potilaista saa oireyhtymään liittyvän kasvaimen, joka voi aiheuttaa jonkin hormonin liikatuotantoa.
Tyypin 1 multippelia endokriinista neoplasiaa sairastaa arviolta 2–30 henkilöä sadastatuhannesta. 20 % tapauksista näyttäisi johtuvan satunnaisista uusista mutaatioista. Joskus selittävä geenivirhe jää löytämättä sairastuneen perimästä. Paul Wermer kuvasi tyypin 1 multippelin endokriinisen neoplasian ensimmäisenä vuonna 1954.
Kasvaimet

Yleensä tyypin 1 multippeliin endokriiniseen neoplasiaan liittyvät endokriiniset kasvaimet ovat hyvänlaatuisia. Oireyhtymään kuitenkin liittyy syöpäriski, ja siihen liittyviä kasvaimia voi esiintyä myös tietyissä ei-endokriinisissä kudoksissa. Tyypillisimmin endokriiniset kasvaimet ilmaantuvat MEN1-oireyhtymässä lisäkilpirauhasiin, pohjukaissuoleen, haimaan ja aivolisäkkeeseen. Niitä esiintyy myös lisämunuaisissa, kateenkorvassa, keuhkoissa ja mahalaukussa. Oireyhtymään liittyviä ei-endokriinisiä kasvaimia ovat ihokasvaimet, lipooma, meningeooma, ependymooma ja myooma. Rintasyövän riski on oireyhtymästä kärsivillä naisilla 2–3-kertainen ja sen keskimääräinen ilmaantumisikä tavallista varhaisempi. Tyypin 1 multippeliin endokriiniseen neoplasiaan liittyvät endokriiniset kasvaimet voivat olla syöpiä etenkin pohjukaissuolessa, haimassa ja kateenkorvassa. Ei-endokriiniset kasvaimet ovat tavallisesti hyvänlaatuisia muualla kuin rinnassa.
Diagnoosi, hoito ja ennuste

MEN1-oireyhtymän diagnoosiin voi viitata kahden oireistolle tyypillisen kasvaimen esiintyminen potilaalla. Jos potilaan lähisukulaisilla on todettu oireyhtymä, voi diagnoosiin viitata jo yksi oireistolle tyypillinen kasvain. Kuitenkin diagnoosi pyritään varmistamaan geenitutkimuksella. Potilaita seulotaan loppuelämänsä ajan kasvainten varalta laboratorio- ja kuvantamistutkimuksilla. Kasvainten hoitomuodot määrittyvät yksilöllisesti ja kasvaintyypeittäin.
MEN1-oireyhtymä lyhentää elinajanodotetta. Ennustetta MEN1-oireyhtymässä heikentävät keskeisimmin pohjukaissuolen, haiman ja kateenkorvan syövät. Nämä yhdessä selittävät lähes 60 % MEN1-potilaiden kuolleisuudesta. Potilaiden elämänlaatua heikentävät usein psykologiset tekijät, kuten ahdistuneisuus, väsymys ja uupumus.
Täydennysarmeija

Täydennysarmeija (saks. Ersatzheer) oli osa Saksan keisarikunnan armeijaa ensimmäisen maailmansodan aikana ja natsi-Saksan Wehrmachtia toisen maailmansodan aikana. Täydennysarmeija koostui johdosta, hallinnosta, koulutus- ja vartioyksiköistä. Se oli sotien aikana sijoitettu Saksan valtakunnan maaperälle.
Toinen maailmansota

Täydennysarmeijan joukoissa oli vuosina 1941–1943 yli kaksi miljoonaa sotilasta. Määrä pieneni sodan edetessä loppuaan kohden, sillä osia siitä siirrettiin koko ajan enemmän rintamille.
Toinen maailmansota > Komentajat

kenraalieversti Friedrich Fromm 21. marraskuuta 1939 – 20. heinäkuuta 1944
Reichsführer-SS Heinrich Himmler 20. heinäkuuta 1944 – toukokuu 1945
SS-Obergruppenführer Hanns Jüttner  20. heinäkuuta 1944 – toukokuu 1945 täydennysjoukkojen johtajan edustaja (käytännössä virkaa hoitava komentaja)
Uuden-Seelannin ritarikunta

Ritarikunnan tunnuksia
Uuden-Seelannin ritarikunta (engl. Order of New Zealand) on uusiseelantilainen ritarikunta. Se on perustettu 6. helmikuuta 1987. Sitä jaetaan tunnustuksena kruunun tai Uuden-Seelannin kansalaisten hyväksi tehdyistä teoista niin siviileille kuin sotilashenkilöillekin. Uudessa-Seelannissa jaettavien ritarikuntien keskuudessa ritarikunta on korkea-arvoisin.
Ritarikunnan jäsenmäärä on rajattu 20 elävään henkilöön kerrallaan. Ylimääräisiä jäseniä voidaan nimittää poikkeustapauksissa. Tällaisia poikkeusnimityksiä on tehty vain viisi kertaa: 1990 (Waitangin sopimuksen 150-vuotisjuhlapäivä), 2002 (kuningatar Elisabet II:n kultariemujuhla), 2007 (ritarikunnan 20-vuotisjuhla), 2012 (kuningatar Elisabet II:n timanttiriemujuhla) ja 2022 (kuningatar Elisabet II:n platinariemujuhla).
Kunniamerkkiä jaetaan yhdessä luokassa:
ritarikunnan nauha
UFO: Afterlight

| UFO: Afterlight |
| --- | --- |

Kehittäjä:  ALTAR interactive
Julkaisija:  TopWare Interactive
Jakelija:  Steam ja GOG.com
Pelisarja:  UFO
Julkaistu:  09.02.2007
Lajityyppi:  strategiapeli
Pelimuoto:  yksinpeli
Ikäluokitus:  ESRB: Teini-ikäisille  PEGI 12 
Alusta:  Windows
Jakelumuoto:  Digitaalinen jakelu
Lisää peliartikkeleitaVideopelien teemasivulla
UFO: Afterlight on vuonna 2007 julkaistu strategiapeli ja kolmas ALTAR interactiven UFO-peleistä. Kuten edeltäjänsä UFO: Aftermath ja UFO: Aftershock, se yhdistää joukkotason taktisen kamppailun ja strategiset alkeet.
Asetelma

Aftermathissa avaruusolentojen hyökkäyksestä muutama ihmisselviytyjä pakotettiin sopimukseen suojella ihmisrotua ja hylätä Maa tunkeutujille. Vastapalvelukseksi jotkut ihmiskunnasta siirtyivät pois planeetalta kiertoradan yhdyskuntiin ja Marsin siirtokuntaan. Aftershockin tapahtumat seuraavat Aftermathin tapahtumia puoli vuosisataa myöhemmin kiertoradan yhdyskunnissa. Afterlight keskittyy samaan aikaan tapahtumiin Marsin siirtokunnassa.
Marsin melko alkeellisessa hi-tech siirtokunnassa ollaan valmistautumassa yli 10 000 syväjäädytetyn ihmisen herättämiseen kunhan ensin saadaan Mars heille elinkelpoiseksi. Marsin hereillä olevien alle 30 ihmisen ryhmä on saavuttanut kolmannen sukupolven ja vain vanhimmat enää muistavat Maan. Yhteydet autoritääriseen Maan neuvostoon ovat pikkuhiljaa katkenneet. Marsin maankaltaistamisen aloittaminen on jo varsin lähellä edistyneen automaation ja teknisen kehityksen johdosta, kunnes eräällä arkeologisella kaivauksella häiritään jotain, mitä ei olisi pitänyt häiritä.
Aiheesta muualla

UFO: Afterlight MobyGamesissa (englanniksi)